विदिशा|सिविल लाइंस थाना पुलिस की सुस्ती की वजह से अब थाने के सामने से ही चोरियां हो रही हैं। सोमवार को सिविल लाइंस थाना के सामने बालाजी बिल्डर कार्यालय से बाइक चोरी हो गई। मयंक जैन ने बताया कि हमारे साथ काम करने वाले स्वर्णकार कॉलोनी निवासी अमित जैन अपनी नीचे छोड़कर अाए थे। करीब 15 मिनट बाद बाइक गायब हो गई। सीसीटीवी कैमरे में देखा तो लाल शर्ट पहने हुए युवक बाइक ले जा रहा था। उन्होंने बताया कि पिछले एक महीने में यहां से अब तक चार बाइक चोरी हो चुकी हैं।